 Mchezaji kiraka wa klabu ya Simba na Taifa Stars ERASTO Nyoni, amesaini mkataba mpya wa miaka miwili kuendelea kuitumikia klabu hiyo yenye maskani yake mitaa ya Msimbazi jijini Dar es Salaam. Nyoni ambaye ana uwezo wa kucheza nafasi zote za ulinzi pamoja na kiungo anakuwa ni mchezaji wa tatu kwa Simba kutangazwa kuongeza mkataba wa kuitumikia klabu hiyo. Wachezaji wengine ni pamoja na John Bocco ambaye ameongeza mkataba wa miaka miwili pamoja na mlinda mlango Aishi Manula ambaye ameongeza mkataba wa miaka mitatu na wote walisaini kabla ya kwenda Misri kushiriki michuano ya Afcon. 